Kiegészítő tájékoztatás

62,69-es villamos pálya részleges helyre állítása (V-302/16)

**I. kérdés:**

Tisztelt Ajánlatkérő az „Ajánlati Felhívás” című dokumentum „18. Egyéb Rendelkezések” pontjának első bekezdésében azt írja, hogy „Az Ajánlatkérő fenntartja a jogot, hogy a szerződéses feltételekről vagy a benyújtott ajánlatok értékelésének eredményétől függően tárgyalást tartson.”

Ugyanezen pont második bekezdésében T. Ajánlatkérő tényként közli, hogy „Ajánlatkérő az ajánlatok benyújtását követően elektronikus árlejtést vagy ártárgyalást tart a végleges ajánlati árak kialakítása érdekében.”

**Jól értelmezzük-e a fent leírtakat, hogy árlejtésre, vagy ártárgyalásra minden féle képen sor fog kerülni, azonban a szerződés egyéb pontjairól történő tárgyalás megtartása az Ajánlatkérő szándéktól függ.**

**Válasz: Jól értelmezik árlejtést, a kedvezőbb ár elérése érdekében, fogunk tartani.**

**A benyújtott ajánlatok értékelése közben felmerülhet olyan igény, hogy ajánlatkérő tárgyalást tartson a szerződéses feltételekről. Amennyiben az eljárás jelen szakaszában a szerződés tervezettel kapcsolatban kérdésük merülne fel, azt írásban tegyék fel az electool rendszeren keresztül.**

**II. kérdés:**

Az „Ajánlati Felhívás” című dokumentum „13. Az ajánlatok benyújtásának (feltöltésének) határideje ajánlattételi határidő):” pontjában 2016. szeptember 23. 10 óra szerepel, mint ajánlattételi határidő.

**Tisztelettel kérjük Ajánlatkérőt, hogy az ajánlattételi határidőt, 2016. szeptember 26. 10 órára szíveskedjen módosítani.**

Kérésünk indoka, hogy 2016. szeptember 20-23 között, Berlinben kerül sor az INNOTRANS szakmai vásár megrendezésére - mely Európa legnagyobb vasúti szakkiállítása, melyen cégünk menedzsmentje teljes körűen részt vesz.

**Válasz: Az ajánlatok benyújtásának határidejét kérésüknek megfelelően módosítjuk.**

**Az új időpont: 2016. szeptember 26. 10:00 óra.**